Source: https://www.zakonypreludi.sk/zz/2005-65
Timestamp: 2019-04-21 20:09:59+00:00
Document Index: 1990985

Matched Legal Cases: ['§ 38', '§ 1', '§ 38', '§ 38', '§ 1', '§ 38', '§ 4', '§ 38', '§ 51']

65/2005 Z. z. Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky... | Aktuálne znenie
65/2005 Z. z.
Nariadenie vlády č. 65/2005 Z. z.Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti
Účinnosť od 01.03.2005 do31.10.2017
Aktuálne znenie 01.03.2005 - 31.10.2017
ktorým sa mení a dopĺňa nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti
Vláda Slovenskej republiky podľa § 38 ods. 9 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti (ďalej len „zákon“) nariaďuje:
Nariadenie vlády Slovenskej republiky č. 722/2004 Z. z. o výške úhrady poistenca za služby súvisiace s poskytovaním zdravotnej starostlivosti sa mení a dopĺňa takto:
1. V § 1 ods. 3 poslednej vete sa čiarka za slovom „neplatí“ nahrádza bodkou a slová „ak nie je oslobodený od povinnosti úhrady podľa § 38 ods. 8 písm. b) zákona“ sa vypúšťajú. Na konci sa pripája táto veta: „Ak ide o návštevu poskytovateľa zdravotnej starostlivosti len v súvislosti s vydaním lekárskeho predpisu alebo lekárskeho poukazu, úhrada za služby uvedené v § 38 ods. 3 písm. b) zákona sa neplatí.“.
2. V § 1 ods. 5 sa na konci pripájajú tieto vety: „Výška úhrady za služby uvedené v § 38 ods. 3 písm. d) zákona pre držiteľa preukazu občana s ťažkým zdravotným postihnutím1) je 10 Sk.
Pri poskytovaní zdravotnej starostlivosti pri vydaní očkovacích látok označených symbolom „V" podľa § 4 ods. 3 zákona na jednom lekárskom predpise sa úhrada za služby uvedené v § 38 ods. 3 písm. d) zákona neplatí.“.
„1) § 51 zákona č. 195/1998 Z. z. o sociálnej pomoci v znení neskorších predpisov.“.